**Lokal forskrift om elevpermisjon i Meløy kommune**

Fastsatt av kommunestyret i Meløy kommune .. .. 2024 med hjemmel i lov 09.juni 2023, nr. 30 om grunnskolen og den videregående opplæringen, opplæringslovens § 2 – 2.

Innhold

§ 1 Formål og virkeområde 3

§ 2 Elevpermisjon 3

§ 3 Saksbehandling 4

**§ 1 Formål og virkeområde**

Elever har rett og plikt til grunnskoleopplæring, jf. opplæringsloven § 2-2. Kommunen kan gi en elev permisjon fra opplæringen dersom eleven får en opplæring som samlet sett er forsvarlig. Kommunen gir forskrift om permisjon fra opplæringen i offentlige grunnskoler. Hensikten med å vedta en forskrift om permisjoner fra opplæringen, er å angi når og i hvilket omfang elever kan få permisjon fra den pliktige grunnskoleopplæringen. Forskriften gjelder for alle elever i grunnskolen i Meløy kommune.

Forskriften et gjeldende fra 01.08.2024.

**§ 2 Elevpermisjon**

Når det er forsvarlig, kan skolen etter søknad fra foreldrene gi en elev fri i inntil to uker (10 skoledager) pr. skoleår, men fortsatt slik at antallet permisjonsdager totalt ikke overstiger 10 dager i løpet av et skoleår. Ved planlagt fravær som overskrider 10 dager skal eleven skrives ut av skolen og foresatte må ta ansvar for elevens opplæring. Jfr: § 2-2 fjerde ledd

Når foreldre søker om permisjon fra skolen for en elev, skal skolen vurdere om hver enkelt permisjon er forsvarlig. Skolene kan for eksempel innvilge permisjon for deltakelse i kjøreopplæring ved trafikkskole, politisk arbeid og deltakelse på kultur-/idrettsarrangement.

Det gis ikke permisjon i perioder med forberedelser og gjennomføring av:

* Nasjonale prøver
* Statlige kartleggingsprøver
* Eksamener
* Prøver og vurderingssituasjoner som er terminfestet

Om permisjon er forsvarlig eller ikke må avgjøres ut fra hensynet til elevens opplæring. Eleven har ikke rett til permisjon etter § 2-2, men kommunen kan etter søknad gi en elev fri fra grunnskoleopplæringen i inntil to uker når det er forsvarlig. I denne vurderingen er det relevant å legge vekt på om eleven får opplæring i permisjonstiden. For at søknad om permisjon skal vurderes som forsvarlig må foresatte selv sørge for at elevene tar igjen undervisning de går glipp av som følge av fraværet, dvs. på selvstendig grunnlag ta fatt i oppgaver og lekser som gjelder i permisjonstiden. Eleven har ikke rett til å få erstattet tapt opplæring ved permisjon.

**§ 3 Saksbehandling**

* Foreldrene søker skolen om permisjon i så god tid som mulig og begrunner hvorfor eleven søkes fri.
* Kontaktlærer kan innvilge permisjon på inntil tre dager der det er forsvarlig. Det fattes ikke vedtak.
* Skolen, ved rektor, vurderer forsvarligheten i permisjon etter dialog med kontaktlærer og teamleder for permisjoner som varer ut over tre dager.
* Rektor fatter vedtak med begrunnelse for innvilgelse/avslag, men fortsatt slik at antallet permisjonsdager totalt ikke overstiger 10 dager i løpet av skoleåret.

Vedtaket er et enkeltvedtak med klagerett.